CELEX: 62009CO0451
Language: mt
Date: 2010-05-12
Title: Digriet tal-Qorti tal-Ġustizzja (It-Tmien Awla) tat-12 ta' Mejju 2010. # Pigasos Alieftiki Naftiki Etaireia vs il-Kunsill ta' l-Unjoni Ewropea u Il-Kummissjoni Ewropea. # Appell - Responsabbiltà mhux kuntrattwali - Prova tal-oriġini Komunitarja ta' prodotti li nqabdu minn bastiment li huwa proprjetà ta' kumpannija tad-dritt Grieg - Nuqqas ta' adozzjoni ta' dispożizzjonijiet li jippermettu lill-awtoritajiet doganali tal-Istati Membri jaċċettaw dokumenti maħruġa minn Stat terz, minbarra d-dokument T2M. # Kawża C-451/09 P.

Digriet tal-Qorti tal-Ġustizzja (It-Tmien Awla) tat-12 ta’ Mejju 2010 – Pigasos Alieftiki Naftiki Etaireia vs Il-Kunsill u
            Il-Kummissjoni
      (Kawża C‑451/09 P)
      “Appell – Responsabbiltà mhux kuntrattwali – Prova tal-oriġini Komunitarja ta’ prodotti li nqabdu minn bastiment li huwa proprjetà ta’ kumpannija rregolata mid-dritt
         Grieg – Nuqqas ta’ adozzjoni ta’ dispożizzjonijiet li jippermettu lill-awtoritajiet doganali tal-Istati Membri jaċċettaw dokumenti
         maħruġa minn Stat terz, minbarra d-dokument T2M”
      
      1.                     Responsabbiltà mhux kuntrattwali - Kundizzjonijiet - Att normativ li jimplika għażliet ta’ politika ekonomika - Ksur suffiċjentement
            serju ta’ regola superjuri tad-dritt li tagħti drittijiet lill-individwi - Rekwiżit ta’ ksur manifest u serju tal-limiti tas-setgħa
            diskrezzjonali wiesgħa tal-leġiżlatur tal-Unjoni (it-tieni paragrafu tal-Artikolu 340 TFUE) (ara l-punti 20-25)
      2.                     Appell - Aggravji - Stħarriġ mill-Qorti tal-Ġustizzja tal-evalwazzjoni tal-provi - Esklużjoni ħlief fil-każ ta’ żnaturament
            (ara l-punt 30)
      3.                     Appell - Aggravji - Aggravju mressaq kontra kunsiderazzjoni tas-sentenza li ma hijiex neċessarja sabiex ikun ġustifikat id-dispożittiv
            tagħha - Aggravju ineffettiv (ara l-punt 38)
      4.                     Responsabbiltà mhux kuntrattwali - Kundizzjonijiet - Dannu - Obbligu għall-parti leża li turi diliġenza raġonevoli sabiex
            tillimita l-portata tad-dannu (it-tieni paragrafu tal-Artikolu 340 TFUE) (ara l-punti 39, 40)
      Suġġett
      
         
               Appell mis-sentenza tal-Qorti tal-Prim’Istanza (Is-Seba’ Awla) tas-16 ta’ Settembru 2009, Pigasos Alieftiki Naftiki Etaireia
                  vs Il-Kunsill u Il-Kummissjoni (T‑162/07), li permezz tagħha l-Qorti tal-Prim’Istanza (li saret il-Qorti Ġenerali) ċaħdet
                  rikors għad-danni intiż li jinkiseb kumpens għad-dannu allegatament subit mir-rikorrenti minħabba nuqqas min-naħa tal-Kunsill
                  u tal-Kummissjoni li jadottaw id-dispożizzjonijiet li jippermettu lill-awtoritajiet doganali ta’ Stat Membru, fil-każ inkwistjoni
                  l‑awtoritajiet doganali Griegi, li jaċċettaw bħala prova tal-oriġini tal-prodotti tas‑sajd li nqabdu minn bastiment Grieg
                  proprjetà tar-rikorrenti, dokumenti maħruġa minn Stat terz, minbarra d-dokument T2M previst mir-Regolament tal‑Kummissjoni
                  (KEE) Nru 2454/93, tat-2 ta’ Lulju 1993 (ĠU Edizzjoni Speċjali bil-Malti, Kapitolu 2, Vol. 6, p. 3).
               
            Dispożittiv
      
         
                  1)
               
               
                  
               
               
                  	L-appell huwa miċħud.
               
            
         
                  2)
               
               
                  
               
               
                  	Pigasos Alieftiki Naftiki Etaireia hija kkundannata għall-ispejjeż.